**2. melléklet: Gyakorlati képzés folyamata**

Képzés, vizsga helye: Soproni járás és vonzás körzete

Képzés megkezdésének feltétele:

* Sikeres elméleti vizsga
* 17. életév betöltése
* KAVK Nonprofit Kft és a Képzőszerv által hitelesített vezetési karton

Vezetési karton oktatási adatai:

* Jellege:

Alapképzés

Forgalmi városi képzés

Országúti képzés

Korlátozott látási viszonyokban való képzés

Időtartama:

1 oktatási óra / forgalmi vizsga = 50 perc

(a vezetési kartonon az induló és érkező idő rögzítése, induló és érkező km óraállás rögzítése; rögzítés módja: az oktató és tanuló aláírása)

Képzés:

|  |  |  |  |
| --- | --- | --- | --- |
| Képzés | óra szám | km | Ft/össz |
| Alapképzés: forgalom elől elzárt terület, ill. gyér forgalmú útszakaszon | 9 | 100 | 72000 |
| Forgalmi városi képzés, lakott területen belüli közlekedés,  7 gyakorlati feladat (parkolás + megfordulás) gyakorlati alkalmazása | 14 | 280 | 112000 |
| Közlekedés lakott területen kívül | 4 | 160 | 32000 |
| Közlekedés lakott területen belül és kívül korlátozott látási viszonyok között (parkolás + megfordulás gyakorlati alkalmazása) | 2 | 40 | 16000 |
|  | **29** | **580** | **232000** |
| Forgalmi vizsga: önálló + szabályos+ biztonságos közlekedés  1 parkolás + 1 megfordulási feladat végrehajtása! | 1 | 20 | 8000 |
|  | **30** | **600** | **240000** |

A km teljesítésének hiánya pótórákat igényel!

Költségek: 8000,00 - Ft/óra, 400 Ft/km (Soproni taxi 400 Ft/km)

Gyakorlati vizsgára bocsátás feltételei:

* gyakorlati vizsgát csak a 17. életév betöltése után tehet a tanuló
* gyakorlati vizsgát csak a kötelező óraszám (29) levezetése, illetve az előírt menettávolság (580 km) teljesítése után tehető
* a jelentkező írni, olvasni tud, és a 8 általános iskolai osztály elvégzéséről nyilatkozik
* vizsgadíj befizetése az KAVK Nonprofit Kft számlájára
* érvényes orvosi alkalmassági igazolás
* képzési díj befizetése a képzőszerv számlájára

Költségek teljesítése (a gyakorlati képzés megkezdése előtt, átutalási számla ellenében, részletfizetés):

|  |  |
| --- | --- |
| 10 gyakorlati óra | 80.000.-Ft |
| 10 gyakorlati óra | 80.000.-Ft |
| 9 gyakorlat + 1 vizsga óra | 80.000.-Ft |
| Esetleges pótórák  (km teljesítés hiánya) | Előre nem meghatározható |
| Gyakorlati képzés költsége | **240.000.-Ft** |
| Vizsgadíj (KAVK számlájára) | 11.000.-Ft |
| **Tervezhető minimális költség** | **251.000.-Ft** |

Teljesítési határidők:

* A gyakorlati forgalmi vizsgát az első sikeres elméleti vizsgától számítva 24 hónapon belül kell teljesíteni. A határidő leteltével minden eddig elért vizsgaeredmény törlődik!

A befizetett képzési költségek nem hasznosulnak.

* Az ötödik sikertelen forgalmi vizsga esetén a tanulónak PÁV vizsgálaton van lehetősége részt vennie, de nem kötelező!

A tanuló és az oktató képzés során oktatót és tanulót, ill. gépkocsit is cserélhet az iskolavezetővel egyeztetve.

A gyakorlati vezetés időpontja az oktató és a tanuló közös megállapodásával, általában elektronikus egyeztetés útján jön létre. Lemondani, vagy megváltoztatni csak az oktatónál, a vezetés megkezdése előtt legkésőbb 24 órával lehet.

Amennyiben a tanuló a 24 órás kötelezettségének nem tesz eleget, az iskola a tanórákat hiányzásnak tekinti. Hiányzás esetén az adott időre befizetett óradíj nem kerül visszafizetésre, a még be nem fizetett óradíjat pedig köteles utólag befizetni.

A tanuló köteles az előre egyeztetett időpontban gyakorlati oktatásra járművezetésére alkalmas állapotban megjelenni.

Az elmaradt órákat köteles a vezetési karton „További oktatási órák” rovatban igazolva levezetni.

A vezetési gyakorlat tantárgy oktatása akkor minősül a közúti közlekedés szabályairól szóló rendelet szerinti oktatásnak, ha a vezetési kartont a szakoktató kitöltötte és a tanuló az egyes gyakorlati órák megkezdésekor és befejezésekor – a gyakorlati foglalkozás kezdete és befejezése pontos idejének feljegyzése mellett – saját kezűleg aláírta.

Az előre megbeszélt helyen, és időben mind az oktató, mind a tanuló köteles egyaránt 25 percet várakozni az esetleges előre nem látható késések miatt.

Amennyiben az orvos vizsgálata során korlátozást ír elő (szemüveg vagy kontaktlencse), a tanuló köteles mind a vezetés, mind a vizsgák során tartalék szemüveget, vagy kontaktlencsét magával hordani. Amennyiben szemüveg vagy kontaktlencse hiány miatt a vizsga nem tartható meg, az anyagi felelősség a tanulót terheli.

Az oktatójárművet az iskola biztosítja a tanuló számára. /Suzuki Scross, Suzuki Liana,/

Amennyiben már rendelkezik érvényes vezetői engedéllyel, vagy vizsgaigazolással, a vizsgák alkalmával azt köteles a vizsgabiztosnak bemutatni.

A képzési díjak a szerződéskötés időpontjában érvényesek, de a tárgyév zárásakor felülvizsgálatra kerülnek. (pld. Hatósági előírások, képzés feltételeinek biztositása, biztosítás, üzemanyag árváltozás stb.), vagy előre nem várt piaci körülmények változása esetén változhatnak.

**Az autósiskola az árváltoztatás jogát fenntartja! 2023 évben negyedévente felülvizsgálja!**

**A forgalmi vizsgára való jelentkezés a tanuló egyéni döntése alapján kerül sor.**

Az oktató nem akadályozhatja meg, ha képzési feltételek teljesültek. / Teljesítve a minimálisan teljesítendő óra szám, teljesítve az előirt minimális km./

A tanulónak lehetősége van további gyakorlati órákat igényelni a felkészülés során, az alap órák dijai alapján!